open-index/open-wikipedia-markdown huggingface dataset:
Աննա Քլամսկի

**Աննա Քլամսկի** (, ), ամերիկացի դերասանուհի, որն առավել հայտնի է «Փոխնախագահը» սերիալում Էմի Բրուքհայմերի դերով։ «Էմմի» մրցանակի հնգակի հավակնորդ։

## Վաղ կյանք
thumb|right|387x387px|Աննա Քլամսկին 2018 թվականին
Քլամսկին ծնվել է Իլինոյս նահանգի Չիկագո քաղաքում երգչուհի, դերասանուհի և նախկին բորտուղեկցորդուհի Նենսիի (օրիորդական անունը՝ Զունչիչ) և շեֆ-խոհարար, սաքսոֆոնահար Ֆրենկ Քլամսկի Կրտսերի հռոմեական կաթոլիկ ընտանիքում։ Հոր կողմից լեհական արմատներ ունի, մոր կողմից՝ խորվաթական և չեխական։

## Կարիերա
### 1989-1998
Քլամսկին հայտնի է դարձել 1991 թվականի «Իմ աղջիկ» ֆիլմում և 1994 վականին նկարահանված «Իմ աղջիկ 2»-ի շարունակությունում գլխավոր դերով։ Նա նաև գլխավոր դեր է խաղացել Քրիստինա Ռիչիի հետ 1995 թվականին «Արջի սարի գաղտնիքը» ընտանեկան ֆիլմում, որը կինովարձույթում հաջողություն չի ունեցել, ինչպես նաև նկարահանվել է ևս մի քանի նախագծերում։

### 1999-2005. ընդմիջում դերասանական կարիերայում
Քլամսկին սովորել է Չիկագոյի համալսարանում, որտեղ մասնագիտացել է միջազգային հետազոտությունների ոլորտում, և ավարտել է 2002 թվականին։ Ավարտելուց հետո նա որոշ ժամանակ աշխատել է «Zagat Survey» ընկերությունում, որը մասնագիտացած էր ռեստորանների մասին գնահատականների մեջ, ինչպես նաև  որպես «HarperCollins» հրատարակչության խմբագրի օգնական։ Շուտով գիտակցելով, որ աշխատանքն իրեն ոչ մի հաճույք չի պատճառում, Քլամսկին որոշել է վերադառնալ դերասանուհու աշխատանքին և պաշտոնական ուսուցում է ստացել Մանհեթենի թատերական դպրոցում։

### 2006 թվականից առ այսօր
2007 թվականին Քլամսկին էկրաններից տասնամյա բացակայությունից հետո հայտնվել է «Ստուդիա 30» սերիալի դրվագներից մեկում, իսկ հետո շարունակել է նկարահանվել հեռուստատեսությունում և անկախ ֆիլմերում։ 2008 թվականին իր թատերական առաջին դեբյուտը կատարել է Ֆիլիպ Սեյմուր Հոֆմանի «Անվերապահ» բեմադրությամբ։

2012 թվականից սկսած խաղացել է Էմի Բրուքհայմերի՝ հերոսուհի Ջուլիա Լուի-Դրեյֆուսի օգնականի դերը  «Փոխնախագահը» հեռուստասերիալում։ Այս դերը Քլամսկիին բերել է «Էմմիի» հինգ մրցանակ՝ կատակերգական սերիալում երկրորդ պլանի լավագույն դերասանուհի անվանակարգում։

## Անձնական կյանք
2007 թվականի հոկտեմբերին Քլամսկին հայտարարել է իր նշանադրության մասին ԱՄՆ բանակի պահեստազորի զինծառայող Շոն Սոյի հետ, ում հետ ծանոթացել էր Չիկագոյի համալսարանում սովորելու ժամանակ 2000 թվականին և որը ծառայել էր Աֆղանստանում։ Նրանք ամուսնացել են 2008 թվականի մարտի 8-ին Բրուքլինում և ունեն երկու դուստր՝ Պենելոպա Ջոանը (ծնվ. 2013 թվականի հուլիսի 11-ին) և Կլարա Էլիզաբեթը (ծնվ. 2016 թվականի հուլիսի 28-ին)։

## Ֆիլմագրություն
### Կինո

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Հոլիվուդ
Արթուր Վերմերեն

**Արթուր Դենիս Վերմերեն** (, ), բելգիացի ֆուտբոլիստ, իսպանական «Ատլետիկո Մադրիդ» ակումբի և Բելգիայի ազգային հավաքականի կիսապաշտպան։

## Ակումբային կարիերա
«Անտվերպեն» ակումբի ֆուտբոլային ակադեմիայի սան է։ 2022 թվականի օգոստոսի 11-ին ակումբի հիմնական կազմում նորամուտը նշել է նորվեգական «Լիլեստրեմի» դեմ ՈւԵՖԱ-ի կոնֆերենցիաների լիգայի խաղում։ 2022 թվականի հոկտեմբերի 20-ին նշել է նորամուտը Բելգիայի առաջին դիվիզիոնում՝ փոխարինման դուրս գալով «Օստենդեի» դեմ խաղում։ 2022 թվականի նոյեմբերի 13-ին առաջին անգամ խաղադաշտ է  դուրս եկել թիմի մեկնարկային կազմում՝ մասնակցելով առաջնության «Բրյուգեի» դեմ խաղին։

2024 թվականի հունվարի 26-ին տեղափոխվել է Մադրիդի «Ատլետիկո»՝ կնքելով պայմանագիր մինչև 2030 թվականը։ Իսպանական ակումբը նրա տեղափոխության համար վճարել է 18 միլիոն եվրո, ևս 5 միլիոն եվրո նախատեսված է բոնուսների տեսքով, ինչպես նաև նախատեսվել է, որ «Անտվերպենը» կստանա ֆուտբոլիստի ապագա վաճառքի գումարի 10%-ը։ 2024 թվականի հունվարի 31-ին Վերմերենը նշել է իր նորամուտը Մադրիդի «Ատլետիկոյի» կազմում՝ մեկնարկային կազմում դուրս գալով Լա Լիգայի՝ «Ռայո Վալեկանոյի» դեմ խաղում։

## Կարիերան հավաքականում
Հանդես է եկել Բելգիայի մինչև 17, մինչև 18, մինչև19 և մինչև 21 հավաքականներում։

2023 թվականի հոկտեմբերի 13-ին նշել է իր նորամուտը Բելգիայի գլխավոր հավաքականում՝ մասնակցելով Ավստրիայի հավաքականի դեմ խաղին։

## Ձեռքբերումներ
**«Անտվերպեն»**
* Բելգիայի չեմպիոն - 2022/23
* Բելգիայի գավաթակիր - 2022/23
* Բելգիայի սուպերգավաթակիր - 2023

## Ծանոթագրություններ

## Արտաքին հղումներ
* Ֆուտբոլիստի էջը «Ատլետիկո Մադրիդի» պաշտոնական կայքում 
 
Կատեգորիա:Անտվերպենի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կացպեր Ուրբանսկի

**Կացպեր Ուրբանսկի** (,  ), լեհ ֆուտբոլիստ, իտալական «Բոլոնիա» ակումբի և Լեհաստանի հավաքականի կիսապաշտպան։

## Ակումբային կարիերա
Ծնվել է 2004 թվականի սեպտեմբերի 7-ին Գդանսկում։ 2016 թվականից հանդես է եկել տեղի «Լեխիայի» ֆուտբոլային ակադեմիայում։ 2019 թվականի դեկտեմբերի 21-ին նշել է  նորամուտը «Լեխիայի» հիմնական կազմում՝ մասնակցելով «Ռակուվի» դեմ Լեհաստանի առաջնության Բարձրագույն խմբի խաղին։ Նա դարձել է երկրորդը Լեհաստանի բարձրագույն դիվիզիոնի պատմության ամենաերիտասարդ խաղացողների ցուցակում (դեբյուտի պահին նա 15 տարեկան էր և 105 օրական) Յանուշ Սրոկից հետո, որը խաղադաշտ էր դուրս եկել 1969 թվականի նոյեմբերի 23-ին՝ 15 տարեկան և 57 օրական հասակում։ 2020 թվականի փետրվարի 14-ին Ուրբանսկին մասնակցել է «Պյաստայի» դեմ խաղին՝ դառնալով պատմության ամենաերիտասարդ ֆուտբոլիստը, որը Լեհաստանի առաջնության խաղում հանդես է եկել մեկնարկային կազմում։

2021 թվականի փետրվարի 1-ին տեղափոխվել է իտալական «Բոլոնիա» ակումբ։ 2021 թվականի մայիսի 13-ին նշել է իր նորամուտը «Բոլոնիայի» հիմնական կազմում՝ մասնակցելով իտալական Ա Սերիայի «Ջենոայի» դեմ խաղում։ Դարձել է պատմության մեջ ամենաերիտասարդ լեհը, որը խաղացել է իտալական A Սերիայում։

## Կարիերան հավաքականում
Հանդես է եկել Լեհաստանի մինչև 16, մինչև18, մինչև19, մինչև 20 և մինչև 21 հավաքականներում։

2024 թվականի հունիսի 7-ին Ուրբանսկին նշել է իր նորամուտը Լեհաստանի հիմնական հավաքականի կազմում՝ մասնակցելով Ուկրաինայի դեմ ընկերական խաղին «Նարոդնի» մարզադաշտում։ Ուրբանսկին հանդիպման 5-րդ րոպեին փոխարինել է վնասվածք ստացած Արկադիուշ Միլիկին և գոլային փոխանցում կատարել Պյոտր Ժելինսկուն, իսկ հետո ինքն էլ փոխարինվել է հանդիպման 61-րդ րոպեին, երբ Լեհաստանը հաղթում էր 3:1 հաշվով։ Նույն օրը ավելի ուշ Ուրբանսկին ընտրվել է որպես հավաքականի հիմնական խաղացող Եվրո-2024-ի մասնակցելու համար ընտրվող 26 հոգանոց վերջնական կազմում։

## Ծանոթագրություններ

## Արտաքին հղումներ
* Ֆուտբոլիստի էջը «Բոլոնիայի» պաշտոնական կայքում 
 
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի կիսապաշտպաններ
Էրիկ Յանժա

**Էրիկ Յանժա**  (; ), սլովենացի պրոֆեսիոնալ ֆուտբոլիստ, կիսապաշտպան, Սլովենիայի ֆուտբոլի ազգային հավաքականի անդամ, Լեհաստանի Զաբժե քաղաքի «Գուրնիկ» ակումբի թիմի ավագ։

## Ակումբային կարիերա
Յանժան իր կարիերան սկսել է սլովենական  «Մուրա 05» ակումբում, 2010 թվականին։ Ակումբի հետ նա հասել է 2012-13 ՈՒԵՖԱ-ի Եվրոպայի լիգայի փլեյ-օֆֆ փուլ, որտեղ ակումբը պարտվել է Լացիոյին և դուրս մանցել 2013 թվականի հունվարին նա միացել է Դոմժալեին, 2015 թվակաին՝ Մարիբորին։ Դրանից հետ նա նվաճեցլ է ինչպես Սլովենիայի լիգայի, այնպես էլ Սլովենիայի գավաթի տիտղոսները։

2017 թվականի հունվարին Յանժան տեղափոխվել է արտերկիր՝ միացել  չեխական «Վիկտորիա Պլզեն» ակումբ։ Հետագայում ֆուտբոլիստը վարձակալությամբ տրվել է  Կիպրոսի «Պաֆոս» ակումբին։ 2018 թվականի հուլիսին նա տեղափոխվեց խորվաթական «Օսիեկ» ակումբին

2019 թվականի հունիսի 28-ին նա երկամյա պայմանագիր է կնքել լեհական «Գորնիկ» ակումբի հետ։ 2021 թվականի նոյեմբերի 21-ին նա խփել է իր առաջին գոլը ակումբի կազմում՝ 3–2 հաշվով հաղթանակ տանելով  Լեգիա ակումբին։ 2022-23 մրցաշրջանից առաջ նա ստանձնել է թիմի ավագի պարտականությունները։ 2024 թվականի հունիսի 15-ին Յանժան երկարաձգել է  իր պայմանագիրը Գորնիկ ակումբի  հետ՝ մինչև 2026 թվականը

## Կարիերան հավաքականում
Յանժան եղել է Սլովենիան 16-ից մինչև 21 տարեկան երիտասարդական  հավաքականների անդամ։ Սլովենիայի ֆուտբոլի ազգային հավաքականի կազմում իր նորամուտը նշել է 2014 թվականի նոյեմբերի 18-ին՝ Կոլումբիայի դեմ ընկերական խաղում 1–0 հաշվով պարտվելով։  2023 թվականի հոկտեմբերի 14-ին նա խփեց իր առաջին միջազգային գոլը ՈՒԵՖԱ-ի Եվրո 2024-ի ընտրական փուլի ժամանակ Ֆինլանդիայի նկատմամբ 3-0 հաշվով հաղթանակ տանելով

2024 թվականի հունիսի 7-ին նա ընտրվեց ՈՒԵՖԱ-ի Եվրո 2024-ի 26 հոգանոց թիմում։ Մեկնարկային խաղում Յանժան հավասարեցրել է հաշիվը Դանիայի ֆուտբոլի ազգային հավաքականի դեմ ոչ-ոքի (1–1), որը Սլովենիայի առաջին գոլն էր Եվրոպայի առաջնությունում 24 տարի առաջ վերջին մասնակցությունից հետո։

## Կարիերայի վիճակագրություն
### Հավաքական

: *Միավորների սյունակը ցույց է տալիս հաշիվը Յանժայի յուրաքանչյուր գոլից հետո*։

## Ձեռքբերումներ
**Մարիբոր**

* Սլովենիայի Պրվա Լիգա, 2014–15
* Սլովենիայի գավաթ, 2015–16

## Ծանոթագրություններ


## Արտաքին հղումներ
* Erik Janža at Football Association of Slovenia 

 
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վիկտորիա Պլզենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ադամ Բուկսա

**Ադամ Բուկսա** (, ), լեհ ֆուտբոլիստ, ֆրանսիական «Լանս» ակումբի հարձակվող, որը վարձավճարով հանդես է գալիս թուրքական «Անթալյասպորում», ինչպես նաև Լեհաստանի ազգային հավաքականում։

Որպես ֆուտբոլիստ Լեհաստանից բացի խաղացել է նաև Իտալիայում և ԱՄՆ-ում։

## Ակումբային կարիերա
2019 թվականի դեկտեմբերի 20-ին Բուկսան տեղափոխվել է ՄԼՍ-ի «Նյու Ինգլենդ Ռեվոլյուշն» ակումբ՝ կնքելով պայմանագիր նշանակված խաղացողի կանոնի համաձայն։  Ըստ մամուլի տեղեկությունների՝ տրանսֆերի գումարը կազմել է 4,5 մլն դոլար։ Ամերիկյան լիգայում Բուկսան իր նորամուտը նշել է 2020 թվականի փետրվարի 29-ին մրցաշրջանի մեկնարկային տուրի՝ «Մոնրեալ Իմպակտի» դեմ խաղում։  Մարտի 7-ին «Չիկագո Ֆայրի» դեմ խաղում խփել է իր առաջին գոլը «Ռևոլյուշնի» կազմում։

2022 թվականի հունիսի 7-ին Բուկսան տեղափոխվել է ֆրանսիական Լիգա 1-ի «Լանս» ակումբ 10 միլիոն դոլարով։

## Միջազգային կարիերա
Ադամ Բուկսան առաջին անգամ հավաքական հրավիրվել է 2018 թվականի նոյեմբերի 15-ին Չեխիայի հավաքականի դեմ ընկերական խաղին մասնակցելու համար, սակայն այդ խաղում խաղադաշտ դուրս չի եկել, իսկ Լեհաստանի հավաքականը պարտվել է 0:1 հաշվով։

Երեք տարվա ընդմիջումից հետո Բուկսան իր նշել է նորամուտը ազգային հավաքականում՝ 2021 թվականի սեպտեմբերի 2-ին մեկնարկային կազմում դուրս գալով ՈՒԵՖԱ-ի ԱԱ-2022-ի ընտրական փուլի Ալբանիայի հավաքականի դեմ խաղում։ Այս դեբյուտային խաղում նա խփել է իր առաջին գոլը հավաքականում, իսկ իր թիմը հաղթել է 4-1 հաշվով։

Նույն թվականի սեպտեմբերի 5-ին Սան Մարինոյի հավաքականի դեմ խաղում Ադամ Բուկսան հեթ-տրիկ է կատարել (այդ թվում՝ երկու գոլ է խփել երկրորդ խաղակեսի  ավելացված ժամանակում)՝ այդ խաղում փոխարինելով Ռոբերտ Լևանդովսկուն առաջին խաղակեսից հետո։  Լեհաստանի հավաքականը արտագնա հաղթանակ է տարել 7:1 հաշվով։

## Անձնական կյանք
Ադամի կրտսեր եղբայրը՝ Ալեքսանդերը, նույնպես պրոֆեսիոնալ ֆուտբոլիստ է։

## Ձեռքբերումներ
; «Նյու Ինգլենդ Ռեվոլյուշն»
* MLS պարբերական մրցաշրջանի հաղթող - 2021

## Ծանոթագրություններ

## Արտաքին հղումներ
* 
* 
* 
* 

 
Կատեգորիա:Անթալյասպորի ֆուտբոլիստներ
Կատեգորիա:Զագլեմբե Լյուբինի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Նովարայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Անդրաժ Շպորար

**Անդրաժ Շպորար** (, ), սլովեն ֆուտբոլիստ, հունական «Պանաթինաիկոս» ակումբի և Սլովենիայի հավաքականի հարձակվող։

## Ակումբային կարիերա
Շպորարը պրոֆեսիոնալ կարիերան սկսել է «Ինտերբլոկ» ակումբում։  2011 թվականի օգոստոսի 6-ին «Շամպիոն Ցելեի» դեմ խաղում թիմի կազմում իր նորամուտը նշել Է Սլովենիայի երկրորդ դիվիզիոնում։  Նույն խաղում Անդրաժը խփել է իր առաջին գոլը «Ինտերբլոկի» կազմում։  2012 թվականի ամռանը Շպորարը տեղափոխվել է մայրաքաղաքի «Օլիմպիա»։  Հուլիսի 15-ին «Դոմժալեի» դեմ խաղում նշել է իր նորամուտը Սլովենիայի առաջնությունում։  Հուլիսի 22-ին «Ռուդարի» դեմ խաղում Անդրաժը խփել է իր առաջին գոլը Լյուբլյանայի ակումբի կազմում։  Նույն մրցաշրջանում նա օգնել է թիմին նվաճել արծաթե մեդալներ։ 2015 թվականի օգոստոսի 30-ին «Ռուդարի» դեմ խաղում Շպորարը հեթ-տրիկ է կատարել։  Հոկտեմբերի 31-ին «Ցելեի» դեմ խաղում Անդրաժը կատարել է «պոկեր»։  Նույն մրցաշրջանում նա տասնյոթ գնդակով դարձել է թիմի լավագույն ռմբարկուն։

2016 թվականի սկզբին Անդրաժը տեղափոխվել է շվեյցարական «Բազել»։  Փետրվարի 14-ին «Գրասհոփերի» դեմ խաղում նշել է իր նորամուտը շվեյցարական Սուպերլիգայում՝ երկրորդ խաղակեսում փոխարինելով Մատիաս Դելգադոյին։  2017 թվականի ապրիլի 15-ին «Լոզանի» դեմ խաղում Շպորարը խփել է իր առաջին գոլը «Բազելի» կազմում։  Նույն թվականին նա օգնել է ակումբին հաղթել առաջնությունում։

2017 թվականի ամռանը Անդրաժը վարձավճարով տեղափոխվել է գերմանական «Արմինիա» (Բիլեֆելդ)։ Հուլիսի 29-ին «Յանի»ի դեմ խաղում նշել  է իր նորամուտը Երկրորդ Բունդեսլիգայում։  Նույն խաղում Շպորարը խփել է իր առաջին գոլը «Արմինիայի» կազմում։ 2018 թվականի սկզբին Անդրաժը դարձել է Բրատիսլավայի «Սլովանի» խաղացող։ Տրանսֆերի արժեքը կազմել է 600 հազար եվրո։  Փետրվարի 18-ին «Զեմպլինի» դեմ խաղում նշել է իր նորամուտը նոր թիմի կազմում։  Մարտի 3-ին «Նիտրայի» դեմ մրցավեճում Շպորարը խփել է իր առաջին գոլը «Սլովանի» կազմում։  2018/19 մրցաշրջանում Անդրաժը դարձել է Սլովակիայի առաջնության լավագույն ռմբարկու՝ խփելով 29 գոլ։

2021 թվականի օգոստոսի 31-ին սեզոնային վարձակալության իրավունքով տեղափոխվել է անգլիական Չեմպիոնշիփի «Միդլսբրո» ակումբ։ Ակումբում իր նորամուտը նշել է սեպտեմբերի 11-ին «Քովենթրի Սիթիի» դեմ արտագնա խաղում՝ հանդիպման 63-րդ րոպեին փոխարինելով Օնել Էռնանդեսին։  Սեպտեմբերի 15-ին խփել է իր առաջին գոլը «Նոթինգհեմ Ֆորեստի» դեմ արտագնա խաղում (0:2)։

## Միջազգային կարիերա
2016 թվականի նոյեմբերի 11-ին 2018 թվականի աշխարհի առաջնության ընտրական փուլի՝ Մալթայի հավաքականի դեմ խաղում Շպորարը նշել է իր նորամուտը Սլովենիայի հավաքականի կազմում՝ անդիպման երկրորդ խաղակեսում փոխարինելով Միլիվոե Նովակովիչին։

## Ձեռքբերումներ
### Թիմային
**«Սլովան»**
* Սլովակիայի չեմպիոն - 2018/19

**«Բազել»**
* Շվեյցարիայի չեմպիոն - 2016/17

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* 
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արմինիայի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Ինտերբլոկի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Գրեգ Թեյլոր

**Գրեգ Ջոն Թեյլոր** (, ), շոտլանդացի ֆուտբոլիստ, «Սելտիկ» ակումբի և Շոտլանդիայի ազգային հավաքականի պաշտպան։  2020 և 2024 թվականների Եվրոպայի առաջնությունների մասնակից։

## Ակումբային կարիերա
Թեյլորը «Ռեյնջերս» և «Կիլմարնոկ» ակումբների սան է։  2016 թվականի մայիսի 14-ին «Դանդի Յունայթեդի» դեմ խաղում նշել է իր նորամուտը Շոտլանդիայի Պրեմիեր լիգայում «Կիլմարնոկի» կազմում։  2019 թվականի մարտի 30-ին «Համիլթոն Ակադեմիկալի» դեմ խաղում Գրեգը խփել է իր առաջին գոլը «Կիլմարնոկի» կազմում։  Նույն թվականի ամռանը Թեյլորը տեղափոխվել է «Սելտիկ»՝ կնքելով 4 տարվա պայմանագիր։  Հոկտեմբերի 30-ին «Սենտ Միրենի» դեմ խաղում նշել է իր նորամուտը նոր թիմի կազմում։  2020 թվականի օգոստոսի 18-ին իսլանդական «Ռեյկյավիկի» դեմ Չեմպիոնների լիգայի որակավորման խաղում Գրեգը խփել է իր առաջին գոլը «Սելտիկի» կազմում։  Նույն թվականին նա դարձել է չեմպիոն և նվաճել Շոտլանդիայի գավաթը։

## Կարիերան հավաքականում
2019 թվականի հունիսի 11-ին Բելգիայի հավաքականի դեմ Եվրոպայի 2020 թվականի առաջնության ընտրական խաղում Թեյլորը նշել է իր նորամուտը Շոտլանդիայի հավաքականի կազմում։  2021 թվականին Գրեգը մասնակցել է Եվրոպայի առաջնությանը, սակայն մրցաշարում նա պահեստային է եղել և խաղադաշտ դուրս չի եկել։

## Ձեռքբերումներ
**Թիմային**
 **«[[Սելտիկ]]»**
* Շոտլանդական Պրեմիեր լիգայի  հաղթող (1) — 2019/20
* Շոտլանդիայի գավաթակիր (1) — 2019/20

## Ծանոթագրություններ

## Արտաքին հղումներ
* 

Կատեգորիա:Կիլմարնոկի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սելտիկի ֆուտբոլիստներ
Հարություն Հովհաննեսյան

**Հարություն Համլետի Հովհաննեսյան** (), հայ ֆուտբոլիստ և մարզիչ։

## Կրթություն
Հարություն Հովհաննեսյանը ծնվել է Երևանում։ 1988-1998 թվականներին սովորել է Մուշեղ Գալշոյանի անվան թիվ 148 ավագ դպրոցում։ 2008 թվականին ընդունվել է Հայաստանի ֆիզիկական կուլտուրայի և սպորտի պետական ինստիտուտ, որը  2012 թվականին ավարտել է «Ֆուտբոլ» մասնագիտությամբ։

## Մարզական կարիերա
### Ֆուտբոլիստ
Հայաստանի առաջնության բարձրագույն խմբում հանդես է եկել որպես կիսապաշտպան և հարձակվող «Փյունիկ» (1998-1999), «Կիլիկիա» (1999-2005), «Դինամո» (2000-2001), «Արարատ» (2005-2007), «Միկա» (2008-2009) և «Իմպուլս» (2009 թվականին վեց ամիս)  ֆուտբոլային ակումբներում։

Հովհաննեսյանը հանդես է եկել տարբեր տարիքային հավաքականներում, ինչպես նաև հրավիրվել է Հայաստանի երիտասարդական հավաքական։

### Մարզիչ
Հարություն Հովհաննեսյանը 2021 թվականից «Փյունիկ» ֆուտբոլային ակումբի սելեկցիոն կոորդինատորն է։

## Պատկերասրահ

Armen Nazaryan & Harutyun Hovhannesyan FC Pyunik.jpg|Օլիմպիական չեմպիոն Արմեն Նազարյանի հետ


Harutyun_Hovhannesyan_FC_Pyunik_03.jpg
Harutyun_Hovhannesyan_FC_Pyunik_06.jpg
Harutyun_Hovhannesyan_FC_Pyunik_08.jpg


## Ծանոթագրություններ

## Արտաքին հղումներ
* 
* 
* Աշոտ Մարտիրոսյան, «Համոզված եմ, որ կընդգրկվեմ հիմնական կազմ», Ֆուտբոլ Plus, թիվ 7 (621), փետրվարի 20, 2008

Կատեգորիա:Արարատի ֆուտբոլիստներ
Կատեգորիա:Դինամո Երևանի ֆուտբոլիստներ
Կատեգորիա:Իմպուլսի ֆուտբոլիստներ
Կատեգորիա:Կիլիկիայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Փյունիկի ֆուտբոլիստներ
Կատեգորիա:Ֆուտբոլային մարզիչներ
Հեշտոցային միջնապատ

**Հեշտոցային միջնապատը** հեշտոցային անոմալիա է, որը իրենից ներկայացնում է միջնապատ, որը կարող է լինել ինչպես երկայնական, այնպես էլ լայնական։ Անոմալին կրող մի շարք կանանց մոտ միջնապատը մասնակի է կամ չի ձգվում ամբողջությամբ հեշտոցի երկարությամբ կամ լայնությամբ։ Սեռական հարաբերության ժամանակ ցավը կարող է ախտանիշ լինել։ Երկայնական հեշտոցային միջնապատը զարգանում է սաղմնային շրջանում, երբ տեղի է ունենում երկու Մյուլերյան ծորանների ստորին մասերի թերի միաձուլում։ Արդյունքում կարող է թվալ, որ հեշտոցում երկու բացվածք կա։ Կարող են լինել Մյուլերյան ածանցյալների ավելի գանգուղեղային մասերի, կրկնակի արգանդի վզիկի և արգանդի միջնապատի կամ արգանդի դիդելֆիսի կրկնօրինակումներ (կրկնակի արգանդ)։ Սաղմնային շրջանում առաջանում է լայնակի միջնապատ, երբ Մյուլերյան ծորանները չեն միանում միզասեռական սինուսին։ Ամբողջական լայնակի միջնապատը կարող է առաջանալ հեշտոցի միջով տարբեր մակարդակներում։ Դաշտանային հոսքը կարող է արգելափակվել  և հանդիսանալ առաջնային ամենորեայի պատճառ։ Միջնապատի հետևում դաշտանային բեկորների կուտակումը կոչվում է կրիպտոմենորեա։ Որոշ լայնակի միջնապատեր թերի են և կարող են հանգեցնել դիսպարեունիայի (անհանգստություն, ցավեր, որոնք զգացել է կինը սեռական հարաբերության ժամանակ) կամ ծննդաբերության խանգարման։

## Ծանոթագրություններ

## Արտաքին հղումներ
*''Վագինա'', անատոմիական ատլասներ, անատոմիական թվային գրադարան (2018)

Կատեգորիա:Բնածին արատներ
Կատեգորիա:Գինեկոլոգիա
Կատեգորիա:Գինեկոլոգիական հիվանդություններ
Կատեգորիա:Կանանց առողջություն
Կատեգորիա:Մարդու զարգացում
Կատեգորիա:Սեռական առողջություն
Գաղտնի հղիություն

**«Գաղտնի հղիություն»** տերմինն օգտագործվում է բժշկական մասնագետների կողմից՝ նկարագրելու հղիությունը, որը չի ճանաչվում հղի կնոջ կողմից մինչև ծննդաբերությունը։  Տերմինը առցանց օգտագործվում է նաև կեղծ հղիության հատուկ ձևի համար (pseudocyesis) կամ հղիության զառանցանք, որի դեպքում կինը, ով չունի հղիության բժշկական հաստատում, կարծում է, որ հղի է։

## Բժշկական գաղտնի հղիություններ
Հեռուստասերիալը *[[Ես չգիտեի, որ հղի եմ|«Ես չգիտեի, որ հղի եմ»]]* կիսվել է կանանց պատմություններով, ովքեր ունեցել են բժշկական գաղտնի հղիություններ։ Նրանք չեն գիտակցել, որ հղի են մինչև ծննդաբերությունը։ Գրեթե բոլոր ներկայացված պատմությունները վերաբերել են կանանց, ովքեր հղիության ընթացքում ունեցել են ընդհատվող արյունահոսություն, որը նրանք սխալ են մեկնաբանել՝ որպես դաշտան, մինչդեռ ոմանք նշել են, որ կանոնավոր դաշտան չեն ունեցել՝ կապված պոլիկիստոզային ձվարանների համախտանիշի (PCOS) կամ այլ պայմանների հետ, որոնք կապված են անպտղության հետ։ Ներգրավված կանանց մոտ հաճախ չի դրսևորվում քաշի ավելացում կամ հղիության այլ հիմնական ախտանիշներ, ինչպիսիք են առավոտյան սրտխառնոցը կամ կրծքագեղձի զգայունությունը։ Նրանք, ովքեր ունեցել են հղիության որոշ ախտանիշներ, որ տնային հղիության թեստ են հանձնել և ստացել բացասական արդյունք, կա՛մ երկուսն էլ։

Պատմություններից մի քանիսը այն կանանց մասին էր, ովքեր իմացել են, որ հղի են և վաղաժամ վիժել են, միայն թե երեխայի ծնվելուց հետո են նրանք հասկացել, որ դեռ հղի են եղել։ Սովորական է, որ ծննդաբերությունից հետո նորաթուխ մայրը հետ է նայում և հասկանում, որ կան հղիության որոշ նշաններ, որոնք նա անտեսել է։ Կանանց համար, ովքեր ունեցել են տիպիկ հղիություն, ենթադրվում է, որ հղիությունը «չզգալու» տարբերակ չկա։ Այնուամենայնիվ, շոուի մանկաբարձները բացատրեցին, որ կախված պլասենտայի դիրքից, երեխայի շարժման սենսացիաները կարող են նվազագույն լինել։ 2015-ին շոուի *«Ես դեռ չգիտեի, որ հղի էի»* սպին-օֆֆում ներկայացված էին կանայք, ովքեր բազմաթիվ բժշկական գաղտնիքներ են ունեցել։

## Պատճառներ
Բժշկական գաղտնի հղիության պատճառները կամ ֆիզիոլոգիական են, այսինքն՝ հղիության ճանաչելի ախտանիշներ չեն եղել, կամ կարող են պայմանավորված լինել հոգեբանական խնդիրներով։ Օրինակ՝ հղիության մերժումը մի պայման է, երբ կինը մտավոր անկարող է ընդունել, որ հղի է և, հետևաբար, կարող է անցնել հղիության մի մասով կամ մինչև վերջ՝ չգիտակցելով իր հղիությունը։ Այս երևույթը երբեմն կապված է հոգեկան առողջության այլ ախտորոշիչ պիտակների հետ։ Այնուամենայնիվ, հերքված հղիությունը կազմում է բոլոր անհայտ հղիությունների միայն մի մասը։

## Համաճարակաբանություն
2023 թվականի ուսումնասիրության համաձայն՝ 475 հղիությունից 1-ը կարող է դասակարգվել որպես գաղտնի հղիություն, որտեղ հղիությունը չի հայտնաբերվում մինչև առնվազն 20 շաբաթականը։

7225 հղիությունից մեկն անհայտ է մոր ծննդաբերության պահին։

## Ծանոթագրություններ

## Արտաքին հղումներ
''Վագինա'', անատոմիական ատլասներ, անատոմիական թվային գրադարան (2018)

Կատեգորիա:Գինեկոլոգիա
Կատեգորիա:Ծննդաբերության խանգարում
Ծխահարիչ

**Ծխահարիչ**, **ֆումիգատոր** ( – ծխահարում), հողը, տնկարկները և գղյուղատնտեսական արտադրանքի պահպանման վայրերը ծխահարումով մշակող մեքենա։ 

## Տեսակներ
Տարբերում են հողի և վրանային ծխախոտահարիչներ։ Հողի ծխախոտահարիչ օգտագործում են ֆիլոքսերայի դեմ պայքարի ժամանակ՝ հողի մեջ հեղուկ ֆումիգանտներ ներմուծելու համար մոնտաժում են այգու գութանի վրա։ Աշխատալայնքը 2,2 մ և 2,5 մ է։ Մեկ անցման ժամանակ մեքենան մշակում է որթատունկի մեկ շարք։ Աշխատեցնում է տրակտորավարը։ Վրանային ծխահարիչը օգտագործում են թեյի շարքերը և ցիտրուսայինների տնկարկները ցիանաջրածնով մշակելու համար։ Այդպիսի ծխախոտահարիչի աշխատալայնքը 3 մետր և ավելի է։ Մշակում է 2 թեյի և 1 ցիտրուսի շարք։ 

Արտադրողականությունը 1 ժամում մինչև 0,4 հա թեյի մշակաբույս կամ 32 ցիտրուսի թուփ է։ Աշխատեցնում է 4 բանվոր։

Կատեգորիա:Գյուղատնտեսական տեխնիկա
Իխտիոֆթիրիոզ

**Իխտիոֆթիրիոզ**, անուշահամ ջրերի և միշարք ծովային ձկների (ծածան, գետածածան, կարաս, լին, շիղաձուկ, պելյադ և այլն) ինվազիոն հիվանդություն։ Առաջանում է *ichthyophtirius multifiliis* ինֆուզորիաներով վարակվելիս։ Տեղակայվում է ձկների մաշկի, խռիկների, լողակների կամ աչքի եղջերաթաղանթի մեջ։ Հանդիպում է հիմնականում ձկնաբուծական տնտեսություններում և ձկնագործարաններում։ Հարուցչի աղբյուրը հիվանդ ձկներն են, որոնց տեղափոխման ժամանակ հարուցիչը տարածվում է։

## Ախտանշաններ
Խռիկները մուգ կարմիր գույնի՝ արյունազեղումներով, մանր, սպիտակավուն թմբիկներով ծածկված, մաշկն անջատվում է մարմնից (ձուկը շարժվելիս մաշկը ձգվում է ժապավենի կամ լաթի նման)։ Զանգվածային ախտահարման դեպքում մակաբույծը վերատեղակայվում է ձկան բերանի խոռոչի լորձթաղանթում, աչքի շաղկապենու մեջ. առաջանում է եղջերաթաղանթի բորբոքում, կուրություն։ Հիվանդության սկզբում ձուկն անհանգիստ է, ջրի ստորին շերտերից արագ բարձրանում է վերին շերտեր, շրջանաձև լողում, այնուհետև կորցնում է ակտիվությունը, մնում է ափին մոտ և գրեթե պասիվ է արտաքին գրգռիչների նկատմամբ։

## Ախտորոշում
Կլինիկան ախտանշաններով մաշկի քերուկներում հարուցչի հայտնաբերում։

## Բուժում
Բուժումը 0,6 %-անոց աղաջրային, 3-5 օր՝ մալաքիտային կանաչով (0,1-0,9 մգ/լ, 4 ժ-ից մինչև 1 օր) կամ մեթիլենային կապույտով (5,0-10 մգ/լ, 2 ժ-ից մինչև 1 օր) վաննաներ՝ ձվադրման, աճեցման և ձմեռման ջրամբարներում։

## Կանխարգելում
Կանխարգելումը 60-70% վարակվածության դեպքում մանրաձկների ոչնչացում, անբարենպաստ ջրամբարներից ջրի բացթողում և չորացում՝ 8-10 օրվա ըթացքում, ջրամբարի չջրթողված մասերի վարակազերծում քլորակրով կամ չհանգած կրով։

Կատեգորիա:Կենդանիների հիվանդություններ
Խոտհնձիչ

300px|մինի|Ձիու խոտհնձիչ
մինի|4 զուգակցված տրակտորային ձիով հնձող մեքենաներ: 20-րդ դարի կեսեր
**Խոտհնձիչ**, ցանովի և բնական խոտաբույսերը հնձող, դրանք դաշտում (խոզանում) փռող կամ լասավորող մեքենա։ Կցվում է տրակտորներին կամ ինքնագնաց շասսիներին։

## Տեսակներ
Ըստ միացքավորման եղանակի՝ լինում են տրակտորային (կախովի, կիսակախովի և կցովի), ինքնագնաց, ձիաքարշ և ձեռքի (փոքրաչափ, շարժիչավոր) խոտհնձիչներ։

Ըստ կտրող ապարատի տեսակի և տեղադրման՝ խոտհնձիչները բաժանվում են անմատ երկդանակավոր և ռոտացիոն՝ հետևի, կողային ու առջևի (ճակատային) տեղադրման։ Ըստ աշխատալայնքի՝ կան 1, 2, 3 և 5 տապակավոր խոտհնձիչներ (տրակտորային խոտհնձիչի մեկ տապակի ստանդարտ լայնությունը 2,1 մ է)։ Խոտհնձիչի հիմնական հանգույցներն են՝ շրջանակը, վերհան մեխանիզմով կտրող ապարատը, քարշաձողը, շարժաթևերը և շարժաբեր մեխանիզմը։ Խոտհնձիչի հեռավոր տեղափոխությունների ժամանակ կտրող ապարատը սևեռակում են ուղղաձիգ դիրքում։ Առավել լայն տարածում են գտել հարթավայրային և լեռնահարթավայրային պայմաններում աշխատելու համար նախատեսված խոտհնձիչները։

Կախված կտրող սարքի տեսակից՝ խոտհնձիչները լինում են են սեգմենտային-մատով (սայրի շերտի տատանումների հաճախականությունը 700–800 րոպեում), սեգմենտային-անմատ և պտտվող, որն, իր հերթին, բաժանվում են սկավառակայինի և թմբուկայինի։

## Տես նաև

* Գերանդի
* Սիլոսահավաք կոմբայն
* Խոտհար մեքենա
* Փոցխ

## Ծանոթագրություններ

Կատեգորիա:Գյուղատնտեսական տեխնիկա
Կատեգորիա:Կտրող գործիքներ
Գոսիպոլ

**Գոսիպոլ**, գլիկոզիդանման միացություն, պարունակվում է բամբակենու սերմերում (0,02–1,6%): Կուտակային ազդեցության բջջային, անոթային և նյարդալուծանքային թույն է։ Կենդանիները թունավորվում են գոսիպոլով, երբ նրանց կերակրում են բամբակենու քուսպով և շրոտով։ Ծծկան մատղաշի թունավորումը գոսիպոլով հնարավոր է կաթի միջոցով։ 

## Ախտանշաններ
Կենդանիների մոտ նկատվում է ընկճվածություն, թքահոսություն, մարսողության, միզարտադրության և շնչառական (թոքերի այտուց) օրգանների ֆունկցիաների խանգարում, արյունականգ։ Թունավորման ժամանակ կատարում են ստամոքսի լվացում, խմեցնում լուծողական, ադսորբող նյութեր։ 

## Կանխարգելում
Կանխարգելման համար բամբակենու քուսպով, շրոտով և համակցված կերով կենդանիներին կերակրում են խիստ չափաքանակներով, ընդմիջումներով, դրանք բացառում են մատղաշի, կերակրող և հղի կենդանիների օրակերից։ Բամբակենուց ստացված կերերում պարունակվող գոսիպոլը ապակտիվացվում է շոգեխաշմամբ, երկաթի սուլֆատի, ցինկի սուլֆատի կամ կավճի ավելացմամբ։ Կերերում գոսիպոլի սահմանային թույլատրելի կոնցենտրացիանն 0,02 % է։

Կատեգորիա:Միացություններ
Խուզման կետ

**Խուզման կետ**, ոչխարների մեքենայացված խուզի շինություն։

## Տեսակներ
Լինում են անշարժ (որտեղ ոչխարներին հավաքում են խուզի համար) և շարժական՝ խուզի ագրեգատը տեղափոխում են ոչխարների պահվածքի և արածեցման վայրը։ Խուզման կետի չափերը և սարքավորանքը պայմանավորված են ոչխարների թվով։ Ֆերմաներում խուզաման կետը սարքավորում են 2 մասից բաղկացած հատուկ շինություններում, որոնցից մեկում կատարում են խուզը։ Այդտեղ սարքավորում են փայտե հոծ տախտակամածով խուզման հարթակներ (1,8-2 մ x 1,6-1,8 մ չափերով՝ յուրաքանչյուր աշխատողի համար)։ Խուզողն անասնաբակից վերցնում է ոչխարը և խուզի մեքենայով խուզում է տախտակամածի վրա։ Շինության երկրորդ մասում տեղաբաշխում են բրդի կարգորոշման, հակավորման և պահպանման սրահները, որտեղ տեղադրված են կշեռքը,որակավորման սեղանը (երկարությունը՝ 2,5 մ, լայնությունը՝ 1,5 մ, բարձրությունը՝ 0,7-0,8 մ), մամլիչը, կարգաբերողի սեղանը և այլն։ Խուզման կետին կից կառուցում են խուզման ենթակա ոչխարների պահման ծածկարան և խուզված ոչխարների ծածկով անասնանոց։
Ագար-ագար

**Ագար-ագար** (մալայերեն), ծովային կարմիր և գորշ ջրիմուռներից ստացվող նյութ՝ կազմված ագարոզ և ագարապեկտին պարզ բազմաշաքարներից։

Ագարը ժելատինի բուսական փոխարինող է։

Բանաձև (C12H18O9)*n*։

Կախված որակից, ագար-ագարը բաժանվում է երկու դասի.

1. ամենաբարձրը - գույնը սպիտակ կամ բաց դեղին է, թույլատրվում է մի փոքր մոխրագույն երանգ;

2. առաջինը դեղինից մինչև մուգ դեղին գույն է։

Ագար-ագար օգտագործվում է որպես սնկերի, ջրիմուռների և մանրէների սննդային միջավայրի բաղադրիչ։ Կիրառվում է նաև սննդարդյունաբերության մեջ՝ ժելեներ, մարմելադներ և ջեմեր պատրաստելիս։

Ագար-ագարը չի լուծվում սառը ջրում։ Այն ամբողջությամբ լուծվում է միայն 95-ից 100 °C ջերմաստիճանում, ինչը տարբերվում է բնական ժելեներից։

Առաջին անգամ ագար-ագարը (ճապոներեն՝ kanten) ստացվել է Ճապոնիայում Eucheuma ցեղի ջրիմուռներից, այն օգտագործվել է խոհարարության մեջ։ Նյութը ստանալու համար ջրիմուռը լվում են, սառեցնում ու թույլ են տալիս հալվել։

## Գրականություն
* * 

## Ծանոթագրություններ

Կատեգորիա:Ճապոնական հայտնագործություններ
Կատեգորիա:Սննդային հավելումներ
Խնձորենու ստորակետանման վահանակիր

250px|մինի|Խնձորենու ստորակետանման վահանակրով վարակված խնձոր
**Խնձորենու ստորակետանման վահանակիր** (), վահանակիրների ընտանիքի միջատ։ Վնասում է պտղատու, գեղազարդիչ, անտառային, հատապտղատու շատ մշակաբույսերի։ Տարածված է ամենուրեք։

## Նկարագրություն
Էգը (երկարությունը՝ 1,1-1,2 մմ) տանձաձև է, անոտ, առանց բեղիկների ու աչքերի, տեղակայվում է 3-4 մմ երկարության դարչնագորշ ստորակետանման վահանիկի տակ (արուի վահանիկը բաց դարչնագույն է, երկարությունը՝ 1,5-2 մմ)։ Ձմեռում են ձվերը՝ էգերի վահանիկի տակ՝ տեր-բույսի կեղևի վրա։ Խնձորենու ծաղկման ավարտին ծնված թրթուրները (թափառաշրջիկները) թափառում են ճյուղերի վրայով և կպչում նրանց։ 40-60 օր անց ի հայտ են գալիս էգերը, որոնք դնում են 20-90 (երբեմն՝ մինչև 120) ձու։ Տարեկան զարգանում է 1 սերունդ։ Ծծելով բույսի հյութերը՝ բավականին թուլացնում են ծառերը։ 

## Պայքարի միջոցառումներ
Սրսկում վեգետացիայի ընթացքում բիսուպերի, դեմոնի, ագրոֆոսի խնձորենու էմուլսիաներով՝ 1 կամ 2 անգամ։

Կատեգորիա:Միջատներ
Կատեգորիա:Կառլ Լիննեյ հեղինակի անվանած տաքսոններ
Ուիլյամ Դիլլեր Մեթյու

մինի|Ուիլյամ Դիլլեր Մեթյու

**Ուիլյամ Դիլլեր Մեթյու**  Լոնդոնի թագավորական ընկերություն () ողնաշարավոր կենդանիների ուսումնասիրության հնէաբան է, որը հիմնականում զբաղվում էր կաթնասունների բրածոների ուսումնասիրությամբ, չնայած նա նաև հրատարակել է մի քանի վաղ աշխատություններ հանքաբանության, պետրոլոգիական երկրաբանության, բուսաբանության և տրիլոբիտների վերաբերյալ, ինչպես նաև նկարագրել է Թետրացերատոպս տարբերանշանը, որը շատ ավելի ուշ հայտարարվեց, կաթնասուններից ամենահինն էր։ Հայտնի (վաղ գերմանական) թերապսիդ։

Մեթյուն ծնվել է Նյու Բրունսվիկ նահանգի Սեյնթ Ջոն քաղաքում՝ Ջորջ Ֆրեդերիկ Մեթյուի և Քեթրին (Դիլլեր) Մեթյուի ընտանիքում։ Նրա հայրը սիրողական երկրաբան և հնէաբան էր, ով որդու մեջ սերմանեց Երկրի գիտությունների նկատմամբ անմար հետաքրքրություն։ Մեթյուն ստացել է բակալավրի կոչում Նյու Բրունսվիկի համալսարանից 1889 թվականին, այնուհետև 1894 թվականին ավարտել է դոկտորական թեզը Կոլումբիայի համալսարանում։

Մեթյուը 1890-ականների կեսերից մինչեւ 1927 թվականը եղել է Ամերիկյան բնական պատմության թանգարանի կուրատոր եւ 1927-1930 թվականներին Կալիֆոռնիայի համալսարանի պալեոնտոլոգիական թանգարանի տնօրեն։ Նա Ամերիկյան փիլիսոփայական ընկերության անդամ էր։ Նա Մարգարետ Մեթյու Կոլբերտի հայրն էր, նկարիչ, նկարազարդող եւ քանդակագործ, որը մասնագիտանում էր վերացած տեսակների պատկերացումներում։

## Ասիայի վարկածը
Մեթյուն հավատում էր, որ առաջին մարդիկ հայտնվել են Ասիայում, Նա այցելել է Ասիա՝ մասնակցելով Կենտրոնական Ասիայի արշավախմբերին։  Մեթյուն հայտնի էր նաև իր չափազանց ազդեցիկ «կլիմա և էվոլյուցիա» հոդվածով, որը լույս է տեսել 1915 թվականին։ Մեթյուզի տեսությունն այն էր, որ կլիմայի փոփոխությունը պատճառ դարձավ, որ օրգանիզմներն ապրեն այնտեղ, որտեղ մենք այսօր գտնում ենք դրանք՝ ի տարբերություն մայրցամաքների դրեյֆի տեսության։ Դրա հիմնական նախադրյալն այն էր, որ գլոբալ կլիմայի ցիկլային փոփոխությունները, ինչպես նաև կաթնասունների Հյուսիս-հարավ վերաբնակեցման գերակշռող միտումը, բացատրում են կաթնասունների տարօրինակ աշխարհագրական առանձնահատկությունները։ Նա հավատում էր, որ մարդիկ և ժամանակակից կաթնասունների շատ այլ խմբեր առաջին անգամ հայտնվել են երկրագնդի հյուսիսային շրջաններում, հատկապես Կենտրոնական Ասիայում, փոփոխվող կլիմայական պայմանների պատճառով։ Մեթյուն խորապես հավատում էր Կենտրոնական Ասիայում հոմինիդների ծագմանը, քանի որ կարծում էր, որ Տիբեթի բարձրադիր սարահարթը կաթնասունների էվոլյուցիայի շարժիչ ուժն է։

## Ընտրված աշխատանքներ
* Հյուսիսարևելյան Կոլորադոյի երրորդական շրջանի բրածո կաթնասուններ. ամերիկյան թանգարանի հավաքածու։ 1898, 1901
* Ձիու էվոլյուցիան։ 1903
* Բրիջեր գետի ավազանի գիշատիչներն ու միջատակերները, միջին էոցեն։ 1909
* Դինոզավրերը, ամերիկյան թանգարանի հավաքածուներում հատուկ ուշադրության են արժանացած։ 1915

## Ծանոթագրություններ


 
Կատեգորիա:Ամերիկացի կենդանաբաններ
Կատեգորիա:Լոնդոնի թագավորական ընկերության անդամներ
Կատեգորիա:Ամերիկացի հնէաբաններ
Կլաուս Գյասուլյա

**Կլաուս Գյասուլյա**  (),  ալբանացի պրոֆեսիոնալ ֆուտբոլիստ, հանդես է գալիս Դարմշտադտ ակումբում և Ալբանիայի ֆուտբոլի ազգային հավաքականի կազմում։

## Ակումբային կարիերա
2020-21 մրցաշրջանից առաջ Գյասուլյան «Պադերբորն 07»-ից տեղափոխվել է «Համբուրգեր»՝ կնքելով  երկու տարվա պայմանագիր։ Լիգայի առաջին երկու խաղերում գլխավոր մարզիչ Դանիել Թիունը նրան կիսապաշտպանությունում է դասել՝ Ամադու Օնանայի կողքին։ Մրցաշրջանի երկրորդ լիգայի խաղում իր նախկին «Պադերբորնի» դեմ խաղում (4–3), Գյասուլյան անհատական ​​սխալների պատճառով երկու գոլ է բաց թողել մի քանի րոպեի ընթացքում։ Հաջորդ յոթ հանդիպումներում նա միայն փոխարինման է դուրս եկել։ Դեկտեմբերին Գյասուլյան վերադարձել է մեկնարկային կազմ, սակայն մարզումների ընթացքում ծնկի վնասվածք է ստացել։ Ապաքինվելուց հետո նա մարզադաշտ է դուրս եկել 2021 թվականի մարտի 12-ին։

2024 թվականի մայիսի 12-ին «Դարմշտադ 98»-ը հայտարարել է, որ Կլաուս Գյասուլյա և մի քանի այլ խաղացողներ այս մրցաշրջանից հետո կլքեն ակումբը։

## Կարիերան հավաքականում
Գյասուլյան Ալբանիայի ֆուտբոլի ազգային հավաքականում իր նորամուտը նշել է 2019 թվականի սեպտեմբերի 7-ին Եվրո-2020-ի ընտրական փուլի Ֆրանսիայի ֆուտբոլի ազգային հավաքականի  դեմ խաղում։ Նա 53-րդ րոպեին փոխարինել է Իլբեր Ռամադանին։

Գյասուլյան ընդգրկվել է Ալբանիայի Եվրո 2024-ի հայտացուցակում։ Խորվաթիայի ֆուտբոլի ազգային հավաքականի դեմ նա փոխարինման է դուրս եկել և ինքնագոլ խփել 76-րդ րոպեին՝ առաջ մղելով Խորվաթիային 2-1 հաշվով։ 95-րդ րոպեին նա դարձել է գոլի հեղինակ և հավասարեցրել հաշիվը։ Սա Գյասուլյային դարձրել է Եվրոպայի առաջնության պատմության մեջ առաջին փոխարինողը, որը նույն խաղում և՛ գոլ, և՛ ինքնագոլի հեղինակ է դարձել։

## Անձնական կյանք
Գյասուլյան ծնվել է Ալբանիայի մայրաքաղաք Տիրանայում և մեծացել Գերմանիայի Ֆրայբուրգ քաղաքում։ Նա ունի և՛ Ալբանիայի, և՛ Գերմանիայի քաղաքացիություն ։ Նրա ավագ եղբայրը՝ Յուրգեն Գյասուլյան, հարձակվողական ոճի կիսապաշտպան է, խաղում է «Berliner AK 07» ակումբում։

## Ծանոթագրություններ

## Արտաքին հղումներ
* Klaus Gjasula at Kicker

Կատեգորիա:Ալբանացի ֆուտբոլիստներ
Կատեգորիա:Ալբանացիներ
Կատեգորիա:Ալբանիայի հավաքականի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պադերբորնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Պլատոնի մորուք

**Պլատոնի մորուք** (), մետաֆիզիկայում պարադոքսալ փաստարկ, որը ներմուծել է ամերիկացի տրամաբան և փիլիսոփա Ուիլարդ Վան Օրման Քուայնը իր 1948 թվականի *«»* աշխատության մեջ։ Արտահայտությունը սկսել է նույնականացվել որպես ինչ-որ բան հասկանալու փիլիսոփայություն՝ հիմնվելով գոյություն չունեցող բանի վրա։

## Դոկտրին
Քուայնը *[[Պլատոն|Պլատոնի]] մորուքը* և այն այդպես անվանելու փաստարկը սահմանել է հետևյալ բառերով.

Այս վերլուծական փաստարկը հավանության է արժանացել նշանավոր փիլիսոփաների կողմից, ներառյալ Բերտրան Ռասելը, Ա.  Ջ. Այերը և Քրիստոֆեր Ջ. Ֆ. Ուիլյամսը։ Հայտարարելով, որ ոչ *p* (¬ *p* )-ը չի կարող գոյություն ունենալ, ստիպված կլինենք հրաժարվել այնպիսի հանրահայտ ճշմարտություններից (թրուիզմ), ինչպիսիք են ժխտումը և բացառությամբ բացառելով (*modus tollens*) մտահանգումները։ 

Կան նաև Քուայնի բնօրինակի տարատեսակներ, որոնք դրա կիրառումը տարածում են ինչպես եզակի/սինգուլյար, այնպես էլ ընդհանուր տերմինների համար։ Քուայնն ի սկզբանե այս դոկտրինը կիրառել է միայն եզակի տերմինների վերաբերյալ, նախքան այն ընդլայնելը, մինչև նաև ընդհանուր տերմինների վրա տարածելը։

Կառլ Պոպերը հակառակ պնդումն է արել. «Միայն եթե Պլատոնի մորուքը բավականաչափ կոշտ է և խճճված է բազմաթիվ էություններով, գուցե արժե ժամանակ ծախսել և Օքհեմի ածելին օգտագործել»։ Ռասելի «սինգուլյար նկարագրությունների» տեսությունը, որը հստակ ցույց է տալիս, թե «ինչպես մենք կարող ենք իմաստալից կերպով օգտագործել ենթադրյալ անունները, չկասկածելով, որ կան ենթադրաբար անվանված էություններ», պետք է որ Պլատոնի մորուքի «խճճուճը բացի»։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Պարադոքսներ
Կատեգորիա:Պլատոն
Կատեգորիա:Տրամաբանության փիլիսոփայություն
Կատեգորիա:Փաստարկման միջոցներ
2024 թվականի ապրիլին մահացածներ

Այս ցանկը պարունակում է այն անձանց ցուցակը, որոնք  (տես՝ Վիքիպեդիա:Նշանակալիություն (մարդիկ)), ովքեր մահացել են 2024 թվականի ապրիլին։

Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա **չի նշվում**։

## [[ապրիլի 30]]
[thumb|160px|[Պոլ Օստեր]]
* Օստեր Պոլ (77), ամերիկացի գրող թարգմանիչ և սցենարիստ։

## [[ապրիլի 27]]
* Սենսոմ Քրիստոֆեր Ջոն (71), դետեկտիվ ժանրի բրիտանացի գրող։

## [[ապրիլի 25]]
* Սուլեյմանովա Էլմիրա (93), ադրբեջանցի պետական գործիչ, Ադրբեջանի մարդու իրավունքների պաշտպան (2002-2019), քիմիական գիտությունների դոկտոր (1980), պրոֆեսոր (1981)։

## [[ապրիլի 24]]
* Հովհաննիսյան Նիկոլայ (93), հայ պատմաբան, արևելագետ, պատմական գիտությունների դոկտոր (1968), պրոֆեսոր (1971), ՀՀ ԳԱԱ թղթակից անդամ, Արևելագիտության ինստիտուտի տնօրեն (1995-2006)։

## [[ապրիլի 23]]
* Հարությունյան Խաչիկ (71), հայ գեղանկարիչ, Հայաստաանի և Ռուսաստանի նկարիչների միությունների և ՅՈՒՆԵՍԿՕ-ի նկարիչների դաշնության անդամ (1987)։

## [[ապրիլի 22]]
* Քոչինյան Արշակ (61), հայ բանաստեղծ, Հայաստանի գրողների միության անդամ (2007)։

## [[ապրիլի 21]]
* Բոգդանյան Արա (80), հայ երաժիշտ, ջութակահար, Ռուսաստանի Դաշնության վաստակավոր արտիստ, Մոսկվայի Չայկովսկու անվան պետական կոնսերվատորիայի պրոֆեսոր, Սոֆիայի միջազգային մրցույթի հաղթող (Բուլղարիա, 1968), Ռուսաստանի կատարողական արվեստի հիմնադրամի մրցանակի դափնեկիր (2003-2005)։

## [[ապրիլի 19]]
[thumb|160px|[Վլադիմիր Կազիմիրով]]
* Կազիմիրով Վլադիմիր (94), խորհրդային և ռուս դիվանագետ, պաշտոնաթող արտակարգ և լիազոր դեսպան, Ռուսաստանի Դաշնության դիվանագիտական ​​ծառայության վաստակավոր աշխատող (2014)։

## [[ապրիլի 13]]
[thumb|160px|[Ջոաննա Դվորակովսկա]]
* Դվորակովսկա Ջոաննա (45), լեհ շախմատիստուհի, կանանց գրոսմայստեր (1997), տղամարդկանց միջազգային վարպետ (2001)։

## [[ապրիլի 12]]
[thumb|160px|[Ռոբերտո Կավալի]]
* Կավալի Ռոբերտո (83), իտալացի մոդելավորող և դիզայներ։

## [[ապրիլի 8]]
[thumb|160px|[Պիտեր Հիգս]]
* Հիգս Պիտեր (94), բրիտանացի տեսական ֆիզիկոս, Էդինբուրգի համալսարանի պրոֆեսոր, ֆիզիկայի Նոբելյան մրցանակակիր (2013)։

## [[ապրիլի 7]]
[thumb|160px|[Յուրի Ասլանյան]]
* Ասլանյան Յուրի (69), խորհրդային և ռուսական հայ գրող, բանաստեղծ և լրագրող, Ռուս գրողների միության Պերմի մասնաճյուղի նախագահ (2005-2008)։

## [[ապրիլի 5]]
* Միխալսկի Վացլավ (85), խորհրդային և ռուս գրող, սցենարիստ, հրատարակիչ, Ռուսաստանի գրողների միության անդամ, Ռուսաստանի Դաշնության Պետական մրցանակի դափնեկիր (2002)։

## [[ապրիլի 2]]
[thumb|160px|[Մարիզ Կոնդե]]
[thumb|160px|[Ջոն Սինքլեր]]
* Կոնդե Մարիզ (90), ֆրանսիացի գրող։
* Սինքլեր Ջոն (82), ամերիկացի բանաստեղծ, գրող։

## Ծանոթագրություններ

Կատեգորիա:2024 մահեր
2024 թվականի մայիսին մահացածներ

Այս ցանկը պարունակում է այն անձանց ցուցակը, որոնք  (տես՝ Վիքիպեդիա:Նշանակալիություն (մարդիկ)), ովքեր մահացել են 2024 թվականի մայիսին։

Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա **չի նշվում**։

## [[մայիսի 30]]
[thumb|160px|[Էդուարդ Վարդանյան]]
* Վարդանյան Էդուարդ (78), հայ գեղանկարիչ, մանկավարժ, պրոֆեսոր (1996), Հայաստանի մշակույթի վաստակավոր գործիչ։

## [[մայիսի 29]]
[thumb|160px|[Անաստասիա Զավորոտնյուկ]]
* Զավորոտնյուկ Անաստասիա (53), ռուս դերասանուհի, հեռուստահաղորդավարուհի, Ռուսաստանի Դաշնության վաստակավոր արտիստուհի (2006)։

## [[մայիսի 27]]
[thumb|160px|[Բիլ Ուոլթոն]]
* Ուոլթոն Բիլ (71), ամերիկացի բասկետբոլիստ, NBA կրկնակի չեմպիոն (1977, 1986)։

## [[մայիսի 26]]
* Չալոյան-Մարտիրոսյան Մուշեղ (100), ֆրանսահայ բարերար, հավաքորդ, գորգագետ, Երկրորդ համաշխարհային պատերազմի մասնակից։

## [[մայիսի 21]]
[thumb|160px|[Յան Կաչմարեկ]]
* Ագապով Վլադիմիր (90), խորհրդային ֆուտբոլիստ և ֆուտբոլային մարզիչ, ԽՍՀՄ սպորտի վարպետ։
* Կաչմարեկ Յան (71), լեհ կոմպոզիտոր, «Օսկար» մրցանակի դափնեկիր։

## [[մայիսի 20]]
* Բոեսկի Իվան (87), ամերիկացի ֆինանսիստ և ֆոնդային վաճառող։

## [[մայիսի 19]]
[thumb|160px|[Հոսեյն Ամիր Աբդոլլահիան]]
[thumb|160px|[Իբրահիմ Ռաիսի]]
* Աբդոլլահիան Հոսեյն Ամիր (63), իրանցի քաղաքական գործիչ և դիվանագետ, Իրանի արտաքին գործերի նախարար (2021-2024). զոհվել է ուղղաթիռի վթարի հետևանքով։
* Ռաիսի Իբրահիմ (63), իրանցի քաղաքական, հոգևորական, կրոնական և պետական գործիչ, Իրանի նախագահ (2021-2024). զոհվել է ուղղաթիռի վթարի հետևանքով։

## [[մայիսի 18]]
[thumb|160px|[Դաել Դայան]]
[thumb|160px|[Հարիսոն Քոլյար Ուայթ]]
* Դայան Դաել (85), իսրայելցի գրող և քաղաքական գործիչ, կնեսետի պատգամավոր (1992-2003), Թել Ավիվի փոխքաղաքապետ (2008-2013), Մոշե Դայանի աղջիկը։
* Ուայթ Հարիսոն Քոլյար (94), ամերիկացի սոցիոլոգ։

## [[մայիսի 13]]
* Մանրո Ալիս (92), կանադացի ժամանակակից գրող, Գրականության Նոբելյան մրցանակի (2013) և Բուքերյան միջազգային մրցանակի (2009) դափնեկիր։

## [[մայիսի 12]]
[thumb|160px|[Յուրի Ապրեսյան]]
* Ապրեսյան Յուրի (94), հայ լեզվաբան, բանասիրական գիտությունների դոկտոր (1984), պրոֆեսոր (1991), Ռուսաստանի գիտությունների ակադեմիայի ակադեմիկոս (1992), ՀՀ ԳԱԱ արտասահմանյան անդամ (2008)։
* Պալետակ Լուկո (80), խորվաթ գրող, թարգմանիչ, Խորվաթիայի գիտությունների և արվեստների ակադեմիայի ակադեմիկոս։

## [[մայիսի 11]]
* Բլերն Թերի (62), ամերիկացի սերիական մարդասպան (բռնաբարել և սպանել է շուրջ 7 կանանց)։
* Սուրիկով Ալեքսանդր (68), ռուս դիվանագետ։

## [[մայիսի 10]]
* Սարիբեկյան Կարեն (60), հայ քաղաքական գործիչ, Հայաստանի Ազգային ժողովի 4-րդ (2007-2012) և 5-րդ գումարման (2012-2017) պատգամավոր։

## [[մայիսի 9]]
[thumb|160px|[Ռոջեր Կորման]]
* Կորման Ռոջեր (98), ամերիկացի կինոռեժիսոր և պրոդյուսեր։
* Հոգրոգյան Նոննի (92), ամերիկահայ գրող և նկարազարդող, Կալդեկոտի մեդալի կրկնակի դափնեկիր (1966, 1972)։

## [[մայիսի 5]]
[thumb|160px|[Ռոջեր Կորման]]
* Հիլլ Բերնարդ (79), բրիտանացի դերասան։

## [[մայիսի 4]]
[thumb|160px|[Ֆրենկ Ստելլա]]
* Ստելլա Ֆրենկ (87), ամերիկացի նկարիչ և քանդակագործ։

## Ծանոթագրություններ

Կատեգորիա:2024 մահեր
Անա Պատրիսիա Ռոխո

**Անա Պատրիսիա Ռոխո** (իսպաներեն՝ *Ana Patricia Rojo․* ), մեքսիկացի դերասանուհի։ Համբավվել է չարագործ կանանց դերերի կատարումով հեռուստադիտողների լայն լսարան հավաքած այնպիսի սերիալներում, ինչպիսիք են *«Օրհնյալ սուտը»*, *«Մարիա դ'Սուբուրբիան»*, *«Էսմերալդան»*, *«Մարիա Էմիլիան»* և *«Մի խաղա հրեշտակի հետ»*։ Անան մեքսիկացի դերասան Գուստավո Ռոխոյի և  1961 թվականին *Միսս Պերու* տիտղոսին արժանացած Կարմելիա Ստեյնի դուստրն է։ Մեքսիկական կինո մուտք է գործել 1979 թվականին՝ 5 տարեկան հասակում, և արդեն հասցրել է նկարահանվել 36 ֆիլմերում ու հեռուստասերիալներում։ Ընդհանուր առմամբ առաջադրվել է 13 զանազան մրցանակների, որոնցից 11-ը շահել է։

## Ֆիլմագրություն
* 1995՝ *Maria Jose -* Իմպերիա Կամպուսանո դե լա Կրուսի դերում
* 1996. *Օրհնյալ սուտը* ( *Bendita mentira* ) - Միրեյա դե լա Մորայի դերում
* 1996՝ *Մարիան արվարձաններից* ( *Maria la del barrio* ) - Պենելոպա Լինարեսի դերում
* 1997թ.՝ *Էսմերալդա* - Ջորջինա Պերես-Մոնտալվոյի դերում
* 1998. *Vivo por Elena -* Սիլվիա դե Մոնտիելի դերում
* 1999՝ *Մարիա Էմիլիա -*  Մոնիկա Պարդո Ֆիգերոայի դերում
* 2000. *Փոքրիկ արքայադուստր* ( *Carita de Angel* ) -  Նիկոլ Ռոմերո Մեդրանոյի դերում
* 2003. *Ռեբեկա* -  Նիուրկա Լինարեսի դերում
* 2004՝ *Քարսիրտ կինը* ( *Mujer de madera* ) - Մարիսա Սանտիբանես Վիլալպանդո #2-ի դերում 
* 2004թ.՝ *Angel Rebelde*
* 2007թ.՝ Սեր՝ տեկիլայի նման ( *Destilando amor* ) - Սոֆիա Մոնտալվոյի դերում
* 2008-2009. *Մի խաղա հրեշտակի հետ* ( *Cuidado con en angel* ) - Էստեֆանիա Ռոխասի դերում
* 2013. *Վայրի սիրտ* ( *Corazón Indomable* ) - Ռաիսա Կանսեկոյի դերում
* 2016. *Երջանկության ճանապարհը* *(Un camino hacia el destino* ) - Մարիանա Ալտամիրանոյի դերում

## Մրցանակներ և առաջադրումներ

## Ծանոթագրություններ

## Արտաքին հղումներ
* Ana Patricia Rojo w bazie IMDb (անգլ.)
* Ana Patricia Rojo w bazie Filmweb
*  w bazie esmas.com

Կատեգորիա:1974 ծնունդներ
Կատեգորիա:Դերասանուհիներ այբբենական կարգով
Կատեգորիա:Հեռուստատեսային դերասաններ
Կատեգորիա:Մեխիկո քաղաքում ծնվածներ
Կատեգորիա:Մեքսիկացի դերասանուհիներ
Պիլար Կաստրո

**Պիլար Կաստրո** (իսպաներեն` **Pilar Castro.** ), կինոյի, հեռուստատեսության և թատրnնի իսպանացի դերասանուհի։

## Կենսագրություն
Պիլար Կաստրոն ծնվել է 1970 թվականի հոկտեմբերի 12-ին Մադրիդում Արվեստում իր կարիերան սկսել է որպես պարուհի։ Այնուհետև դերասանական վարպետության դասեր է առել Քրիստինա Ռոտայի դպրոցում, որից հետո դերակատարումներով հանդես է եկել կինոնկարներում, հեռուստատեսությունում և թատրոնում։ Հեռուստատեսությունում իր նորամուտը կատարել է *Este es mi Barrio* սերիալում՝ հանդես գալով որպես հրավիրված, հյուր դերասանուհի։

Պիլար Կաստրոն 2021 թվականին վարել է Feroz-ի մրցանակաբաշխությունը

## Ֆիլմագրություն
### Կինո

### Հեռուստատեսություն

; Կարճամետրաժ ֆիլմեր
**Ración de pulpo* (1996), ռեժիսոր՝ Խոսե Մարիա Բենիտես
**Making of 'Atraco*' (1997), ռեժիսոր՝ Կառլոս Մոլիներո
**Cien maneras de hacer el pollo al txilindrón* (1997), ռեժիսոր՝ Կեպա Սոխո
**Road Movie* (1997), ռեժիսոր՝ Նորբերտո Ռամոս դել Վալ
**No sé, no sé* (1998), ռեժիսոր՝ Այտոր Գաիսկա
**Agujetas en el alma* (1998), ռեժիսոր՝ Ֆեռնանդո Մերիներո
**¿Qué hay de postre?* (2000), ռեժիսոր՝ Էլիո Միրա
**Dos más* (2001), ռեժիսոր՝ Էլիաս Լեոն Սիմինիանի
**Looking for Chencho* (2002), ռեժիսոր՝ Կեպա Սոխո
**Test (short film)* (2007), ռեժիսորներ՝ Մարթա Ալեդո և Նատալյա Մատեո
**9 (2010 film)* (2010), ռեժիսոր՝ Կանդելա Պենիա
**El premio* (2011), ռեժիսոր՝ Էլիաս Լեոն Սիմինիանի

## Պարգևներ
Մրցանակների և առաջադրումների ամբողջական ցանկը՝ *[[IMDb]]* կայքում.

## Ծանոթագրություններ

## Արտաքին հղումներ
* 

Կատեգորիա:1970 ծնունդներ
Կատեգորիա:Ապրող անձինք
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի դերասանուհիներ
Վասիլե Մոգոշ

**Վասիլե Մոգոշ** (, ), ռումինացի ֆուտբոլիստ, «ՉՖՐ Կլուժ» ակումբի և Ռումինիայի ազգային հավաքականի պաշտպան։

## Ակումբային կարիերա
Մոգոշը «Աստի» ակումբի սան է։ 2011 թվականի սեպտեմբերի 4-ին «Վիլալվերնիայի» դեմ խաղում Վասիլեն նշել է իր նորամուտը իտալական C սերիայում։  Հոկտեմբերի 9-ին «Տերբանոյի» դեմ խաղում խփել է իր առաջին գոլը ակումբի կազմում։  2012 թվականի հուլիսին տեղափոխվել է «Ռեալ Վիչենցա» չորրորդ դիվիզիոնից։ 2013 թվականի ամռանը դարձել է «Պորտո Տոլեի» խաղացող։ Դեկտեմբերի 8-ին «Կաստիլյոնեի» դեմ խաղում Վասիլեն նշել է իր նորամուտը նոր ակումբում։  Փետրվարի 9-ին «Պերգոկրեմայի» դեմ խաղում պաշտպանը խփել է իր առաջին գոլը «Պորտո Տոլեի» կազմում։

2014 թվականի աշնանը դարձել է «Լումեցցանեի» խաղացող, որի կազմում իր նորամուտը նշել է սեպտեմբերի 27-ին «Ալեսանդրիայի» դեմ խաղում՝ այդ ժամանակ էլ խփելով իր առաջին գոլը։  2015 թվականի հուլիսին պայմանագիր է կնքել «Տերամո» ակումբի հետ։  2015/16 մրցաշրջանում ակումբի չորրորդ դիվիզիոնից հեռանալուց և պայմանավորված խաղերին մասնակցելուց հետո Վասիլեն հեռացել է ակումբից՝ առաջնության շրջանակներում ոչ մի հանդիպում չանցկացնելով։

2015 թվականի սեպտեմբերի 2-ին դարձել է «Ռեջանայի» խաղացող՝ կնքելով երկու տարվա պայմանագիր։  Սեպտեմբերի 6-ին «Պադուայի» դեմ խաղում իր առաջին հանդիպումն է անցկացրել ակումբի կազմում։  Հոկտեմբերի 18-ին «ՖերալպիՍալոյի» դեմ խաղում Վասիլեն խփել է իր առաջին գոլը «Ռեջանայի» կազմում։  2017 թվականի ձմռանը տեղափոխվել է «Ասկոլի»։  Փետրվարի 14-ին «Պրո Վերչելիի» դեմ խաղում նշել է իր նորամուտը Բ սերիայում։

## Միջազգային կարիերա
2019 թվականի նոյեմբերի 15-ին ԵԱ 2020-ի որակավորման փուլի Շվեդիայի հավաքականի դեմ խաղում Մոգոշը նշել է իր նորամուտը Ռումինիայի ազգային հավաքականում։

## Ծանոթագրություններ

Կատեգորիա:Ասկոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լումեձանեի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Կլուժի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ